Man vas oor hy glo met krag lolFoto: SAPD/Facebook Gerrit Jan Crowther (52) het Dinsdag in die Oos-Londen-landdroshof verskyn op aanklag van bedrog ten bedrae van ongeveer R180 miljoen. Brig. Hangwani Mulaudzi, woordvoerder van die Valke, het gesê Crowther is Donderdag in hegtenis geneem ná ŉ ondersoek deur die Valke wat twee jaar geduur het. “Crowther het langer as drie jaar voorgegee hy werk vir Eskom en die Buffalo City-munisipaliteit. Hy het toestelle geïnstalleer wat hy beweer het verminder elektrisiteitsverbruik.” Volgens Mulaudzi het dit egter aan die lig gekom dat hy nie toestelle installeer nie, maar eerder met elektrisiteitsmeters peuter. “Die munisipaliteit het gevolglik nagenoeg R180 miljoen verloor weens die beweerde misdaad.” Crowther bly in aanhouding en moet weer op 29 Junie in die hof verskyn.